MINIMUM TRUI VAN MERINOSWOL EN KASJMIER MET RONDE HALS DARK NAVY MEL - HEREN Webshop | Place des Tendance
> Trui van merinoswol en kasjmier met ronde hals
Trui van merinoswol en kasjmier met ronde hals Blauw Trui van merinoswol en kasjmier met ronde hals Blauw
Trui van merinoswol en kasjmier met ronde hals by Minimum voor heren. Dit model wordt aangeboden met Slim fit 511 jeans van stretchkatoen by LEVIS, Nauwsluitende effen blouse by TOM TAILOR, Gebreide sjaal met print by HARRIS WILSON Model met maat 189en draag dit artikel in maat L
Samenstelling : 90% Laine mérinos - 10% Cachemire
Referentie leverancier : 131580154-Tevin-689m
Kleur : dark navy mel Redes vir kinders se swak akademiese vordering - Jou Gesin | Solidariteit WêreldJou Gesin | Solidariteit Wêreld
Tuis › Artikels › Redes vir kinders se swak akademiese vordering
Redes vir kinders se swak akademiese vordering
Ouers raak angstig en bekommerd wanneer hulle kinders op skool nie teen dieselfde pas as hulle maats vorder nie en akademies nie die mas opkom nie. Swak akademiese prestasie kan ook ander probleme veroorsaak, soos die ouer-kind-verhouding wat gespanne raak. Dit verhoog ook angsvlakke by ʼn kind, kan depressie tot gevolg hê, en in sommige gevalle veroorsaak dit ʼn negatiewe selfbeeld. ʼn Mens sou kon sê dat dit ʼn kind op fisiese, emosionele en sosiale gebied affekteer en ʼn kind se menswees kan hierdeur negatief geraak word.
Wat is die redes dat ʼn kind skolasties nie genoegsaam vorder nie? Dr. ST Potgieter, geregistreerde sielkundige van Bellville, bespreek enkele redes:
Agterstande t.o.v. intelligensie
Dit is belangrik dat wanneer ʼn leerder akademies sukkel, ʼn verstandsevaluering gedoen moet word. Dit gee ʼn aanduiding van die vlak waarop die kind intellektueel funksioneer. Dit toon die kind se swak punte, maar ook sy sterk punte. Die belangrikheid van so ʼn evaluering is om te bepaal watter soort hulpverlening en remediëring ʼn kind nodig het.
Dit is só dat negatiewe huislike omstandighede ʼn rol in ʼn kind se swakker akademiese prestasie kan speel. Kinders wat blootgestel word aan huislike omstandighede van spanning, alkoholmisbruik en dwelms, bakleiery, fisiese en emosionele verwaarlosing, gebrekkige kommunikasie en ongesonde dissipline word geraak. Dit kan ook ʼn huis wees waar alles op die oog af goed lyk, maar die ouer is nie werklik bewus van die kind se behoeftes en probleme nie. ʼn Ouer moet sorg vir ʼn rustige en gemoedelike atmosfeer by die huis waar die kind die vrymoedigheid het om vir die ouers sê wanneer hy probleme ervaar.
ʼn Belangrike rede vir swakker akademiese prestasie is verkeerde vriende. Dit gebeur dat ʼn kind se vriende hom betrek by verkeerde aktiwiteite, aktiwiteite wat nie bevorderlik vir sy studie is nie. Verkeerde vriende kan kinders negatief teenoor skoolwerk maak en dan gebeur dit dat kinders by drankmisbruik, rook en dwelms betrokke raak en by verkeerde plekke begin uithang. Dit gebeur dat ʼn kind deur vriende te vroeg ryp gedruk word en blootstelling kry aan dinge wat ongesond vir sy ouderdom is.
Gebrekkige motivering en luiheid
Dít is ʼn belangrike oorsaak van akademiese probleme. Dit is kinders wat die vermoë het maar byvoorbeeld te veel tyd voor die televisie, op selfone, voor rekenaars en aan sport spandeer. Gebrekkige motivering kan ʼn komplekse probleem wees. ʼn Mens moet egter onderskei wanneer ʼn kind werklik vasgevang raak en dan ontvlugting in ander aktiwiteite en by vriende soek. Die ouer se voorbeeld, optrede en aanmoediging speel ʼn ongelooflik belangrike rol in die vorming van ʼn kind se perspektief, ingesteldheid en motivering.
ʼn Kind kan wel die verstandelike vermoë hê om akademies te presteer, maar volg dalk die verkeerde studiemetode. Die kind studeer pligsgetrou, doen sy bes, en tog wys die resultate dit nie. Dit is soos om ʼn koek te probeer bak maar jy misluk omdat jy die verkeerde resep gebruik. Help jou kind met die regte studiemetodes en leertegnieke.
Siektetoestande en versteurings
Sekere siektetoestande en versteurings, soos hoë angsvlakke of depressie, kan ʼn kind akademies nadelig beïnvloed. Een so ʼn aspek is aandagafleibaarheid en hiperaktiwiteit (ADHD). Dit belemmer ʼn kind se fokus en konsentrasie. ʼn Ander probleem kan visuele en ouditiewe uitvalle wees. Indien siektetoestande en versteurings by ʼn kind vermoed word, is dit nodig om die kind vir ʼn evaluering te neem sodat die probleem opgelos kan word.
Dit is die versteuring van ʼn kind se vermoë om met begrip te kan lees en om sin te maak van letters, woorde en sinne.
ʼn Kind met koördinasieprobleme of ʼn stadige skryfspoed word belemmer of benadeel wanneer dit by toetse en die eksamen kom. Hier kan dit belangrik wees om aansoek te doen om ekstra hulp in die eksamen, soos ekstra skryftyd. ʼn Evaluering en ʼn verslag is nodig wanneer aansoek hierom gedoen word.
Hierdie aspek is van toepassing op ʼn leerder in die hoërskool wat vakke neem waarvoor hy nie aangelê is of nie die vermoë of die belangstelling het nie. Soms druk ouers, om die een of ander rede hul kind om ʼn sekere vak te neem en dan kom die kind nie werklik daarin die mas op nie. Daarom is ʼn evaluering vir vakkeuses belangrik.
ʼn Kind wat geboelie word, kan akademies daaronder ly. Dit is waarom dit so belangrik is om teen boelies in ʼn skool op te tree.
Dit is kortliks die aspekte waaraan onderwysers en ouers aandag moet gee wanneer ʼn kind op skool akademies sukkel.